open-index/open-wikipedia-markdown huggingface dataset:
Fartein Valen-prisen

**Fartein Valen-prisen** og **Fartein Valen-stipendet** er en norsk musikkpris og et norsk musikkstipend til minne om komponisten Fartein Valen. Stipendet og prisen ble delt ut første gang i henholdsvis 1999 og 2002, og deles nå ut annet hvert år. Bak utdelingene står Fartein Valen-stiftelsen sammen med Sveio kommune, Haugesund kommune og Haugaland Kraft. Prisen og stipendet deles ut til personer som vært med å styrke omdømmet til Valens musikk. Vinneren av prisen får &nbsp;kr og blir invitert til å delta som festivalutøver på Fartein Valen-festivalen året etter. Mottaker av stipendet får &nbsp;kr, får arbeide i Valenheimen i Sveio og blir presentert som årets komponist på Valen-festivalen. 

I samarbeid med Stavanger 2008, Europeisk kulturhovedstad, ble det i 2008 utdelt et utdanningsstipend på &nbsp;kr. Stipendet ble delt ut Fartein Valen-festivalen i april 2008 til fiolinist Liv Hilde Klokk og sopran Silje Marie Aker Johnsen.
## Vinnere
### Fartein Valen-prisen
* 2002: Ole Böhn
* 2004: Arve Tellefsen
* 2006: Hanna-Marie Weydahl og Einar Henning Smebye
* 2008: Nordic Voices
* 2010: Christian Eggen
* 2012: Sigurd Slåttebrekk

### Fartein Valen-stipendet
* 1999: Ståle Kleiberg
* 2001: Jostein Stalheim
* 2003: Magnar Åm
* 2005: Trond Reinholdtsen
* 2007: Glenn Erik Haugland
* 2009: Henrik Ødegaard
* 2011: Ole-Henrik Moe

## Eksterne lenker
* Pris og stipend på farteinvalen.no
Grinnell College

**Grinnell College** er et privat, ikke-religiøst universitet i Grinnell i delstaten Iowa i USA. Det ble grunnlagt i 1846 og har om lag 1&nbsp;600 studenter. Skolepengene (2006) er 29&nbsp;030 dollar. Høyeste gradstildeling er bachelorgrad.

Grinnell College ble grunnlagt av settlere fra New England med sterkt sosialt engasjement, og utstedte noen av de aller første bachelor-gradene vest for Mississippi i 1854. Under New Deal utdannet Grinnell College sentrale administratorer for dette kriseprogrammet.

## Rangeringer
*[[U.S. News & World Report]]* rangerte Grinnell College som nummer 19 blant liberal arts-collegene i USA i 2015, *[[Forbes]]* plasserte det på 65.-plass blant alle colleger i USA, mens *[[Washington Monthly]]* rangerte det som nr. 17 av amerikanske liberal arts-colleger i 2014.

Grinnell College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser

## Eksterne lenker
*
Hylkje

**Hylkje** er et sted som tilhører Åsane bydel i Bergen kommune i Hordaland. Stedet ligger ved Sørfjorden, på nordøstsiden av Bergenshalvøyen. E39 går gjennom Hylkje. Navnet Hylkje er et dialektord for en treamber til å bære melk i på ryggen, og henspiller på landskapets form.

På Hylkjeneset ligger Åsane folkehøgskole, som åpnet i 1966 og eies av IOGT i Norge. Ved utløpet av Hylkjeelven (Haukåsvassdraget) i Hylkjevågen har det vært drevet møllebruk og senere ullspinneri. Lokalene etter ullspinneriet huser i dag motorsykkelklubben Old Timers MC.

Hylkje omfattes av grunnkretsene Hylkje og Almås, med totalt 1 324 innbyggere 1. januar 2012, og et samlet areal på 3,77&nbsp;km². Hylkje ble regnet som et eget tettsted, inkludert tettbebyggelsen ved Breistein i sør, inntil 2012, da beregningsmetodikken ble endret, og det ble slått sammen med Bergen tettsted.

I området ligger også gårder oppdelt i flere bruk: Hylkje, Tuft og Almås med de kulturhistoriske *[[Almåsgårdene]]*.

## Referanser


## Kilder
* Åsane Historielag: Hylkje
* Naturvernforbundet Hordaland, Bergen kommune og Åsane historielag (2003): Natur- og kulturverdier i Haukåsvassdraget. Resultater fra en spørreundersøkelse utført av Bergen kommune høsten 2002
Mae McKenna

**Mae McKenna** (født 23. oktober 1955 i Coatbridge) er en skotsk sanger som er kjent for å være hovedvokalist i bandet Contraband. Hun har også arbeidet som studiomusiker for flere britiske og internasjonale artister og er kjent for å ha markert seg innen keltisk musikk.

McKenna vokste opp Coatbridge og ble tidlig influert av jazz og klassisk musikk, noe som fikk henne til å starte med fiolin. På high school begynte hun i en gruppe som spilte gotisk folkrock og ble så oppdaget av medlemmene bak folkemusikkgruppa Contraband som tok kontakt og inviterte henne inn som ledende vokalist tidlig på 1970-tallet. Bandet ga ut et album i 1973 men ble oppløst allerede i 1975, noe som fikk McKenna til å satse på en solokarriere. Under plateselskapet Transatlantic Records ga hun ut soloutgivelsene *Mae McKenna* (1975), *Everything that Touches Me* (1976) og *Walk On Water* (1977).

På slutten av 1970-tallet og tidlig på 1980-tallet begynte McKenna å etablere seg som studiomusiker, med arbeider for blant andre Pete Townshend, Rick Astley, Donna Summer, Kylie Minogue, Jason Donovan, Ultravox og Bananarama. I 1988 kom for øvrig hennes fjerde utgivelse *Nightfallers* innen sjangeren keltisk musikk. I 1991 deltok hun på innspillingen av progrockbandet Camels utgivelse *[[Dust and Dreams]]*, og senere på året kom hennes femte soloalbum *Mirage and Reality*, som førte henne ut på turné i blant annet Japan. I tiden etter det arbeidet hun som studiomusiker.

I 1995 ble hun igjen kontaktet av Camel for å delta med vokaler på innspillingen av den keltiskinspirerte *[[Harbour of Tears]]* (1996) før hun to år senere slapp sin sjette utgivelse *Shore to Shore*, som er hennes foreløpig siste. I tiden som studiomusiker har hun også arbeidet for blant andre Ultravox, Ian Dury, Chris Rea, Manic Street Preachers, Blur, Tears for Fears, Sting, Wet Wet Wet, Frankie Goes to Hollywood, Westlife og Ronan Keating. McKenna har også deltatt på flere filmlydspor.

## Eksterne lenker
* 
* Mae McKenna.com – McKennas offisielle nettside
Volition

**Volition, Inc.** var et selskap som utviklet videospill for spillekonsoller og for Windows-baserte pc-er. Volition hovedkvarter lå i Champagign i Illinois. Selskapet ble stiftet da Parallax Software ble delt i to. Den andre delen ble til Outrage Entertainment, og utviklet Descent³ og Alter Echo, men er nå konkurs.

Med Interplay Entertainment som utgiver, utvklet Volition, Inc. -serien bestående av simulatorspill for Windows-baserte pc-er. Da Interplay nærmet seg konkurs, ble Volition, Inc. overtatt av THQ. Siden den gang har Volition, Inc. utviklet flere anerkjente spill som Red Faction, Red Faction II, Summoner, The Punisher og Saints Row.

## Utviklede titler
* Saints Row 2 (2008)
* Saints Row (2006)
* The Punisher (2005)
* Red Faction II (2003)
* Summoner 2 (2002)
* Red Faction (2001)
* Summoner (2000)
* FreeSpace 2 (1999)
*  (1998)

## Referanser


## Eksterne lenker
* 
* Volition, inc. sine forum
* THQ.com
Hamilton College

**Hamilton College** er et privat, amerikansk lærested i Clinton i Oneida County i New York. 

Det ble grunnlagt av indianermisjonæren Samuel Kirkland i 1793 som Hamilton-Oneida Academy, og fikk universitetsstatus i 1812 som Hamilton College, oppkalt etter Alexander Hamilton, USAs første finansminister. Det er det tredje eldste college i New York.

Skolepengene var 34&nbsp;980 dollar i 2006, som er høyt etter amerikansk standard. Høyeste gradstildeling er bachelor, og fagkretsen omfatter humaniora, samfunnsvitenskap, klassiske naturfag, og medisin. Det gis kun grader innen *Arts*.

Paul Greengard, nobelprisvinner i fysiologi eller medisin i 2000, og Nobels fredspris-vinner i 1912 Elihu Root, var studenter ved Hamilton.

## Rangeringer
*[[U.S. News & World Report]]* rangerte Hamilton College som nummer 15 blant liberal arts-collegene i USA i 2015, *[[Forbes]]* plasserte det på 51.-plass blant alle colleger i USA, mens *[[Washington Monthly]]* også rangerte det som nr. 51 av amerikanske liberal arts-colleger i 2014.

Hamilton College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser


## Eksterne lenker
*
Fosenhallen

**Fosenhallen** er en idrettshall i Bjugn i Trøndelag. Hallen er en flerbrukshall for hurtigløp på skøyter med 400-meters bane, ishockey, curling og ballidretter.

Fosenhallen ble åpnet den 14. september 2007 som Norges andre innendørsbane for hurtigløp på skøyter – etter Vikingskipet på Hamar. Det første større stevnet som ble arrangert i hallen, var allround-NM på skøyter 2008. Første dag av dette mesterskapet var det rundt 1&nbsp;500 tilskuere til stede i hallen.

Skøyteanlegget er en del av fjernvarmeanlegget i Botngård; ved at isanlegget er en del av den kalde siden i et varmepumpeanlegg, noe som gjør at driften av kunstisanlegget er billig. Luften i hurtigløpshallen blir ikke varmet opp, noe som gjør at det ikke er mulig å lage rekordforhold i denne hallen på samme måte som i for eksempel Vikingskipet.

I Fosenhallen ble det i perioden 2007–2013 arrangert:
* 121 skøytestevner 
* Flere enn 6 000 deltakere 
* Flere enn 15 000 enkeltstarter 
* Mer enn 450 timer skøyteløp 
* 1 veteran-VM - 183 løpere fra 14 land 
* 7 nasjonale mesterskap 
* 8 Norgescupstevner 
* 1 landskamp jenter/gutter - Sverige/Finland/Norge 
* Over 100 lokale løp 
* 1 ISU Junior World Cup i 2011 - 120 løpere fra 18 land

Våren 2014 ble ISU Junior World Cup Finale arrangert (1.–2. mars) og ISU Junior Verdensmesterskap på skøyter (7.–9. mars).

## Referanser


## Eksterne lenker
* 
* Fosenhallens hjemmeside
* 
* Fosenkraft AS' presentasjon av fjernvarmeanlegget i Botngård
Haverford College

**Haverford College** er et privat, ikke-religiøst universitet i Haverford, Pennsylvania, USA ikke langt fra Philadelphia. Det ble grunnlagt i 1833 av kvekere.

Skolepengene (2006) er relativt høye, US$ 33&nbsp;170, og universitetet går for å være et av de bedre humanistiske undervisningssteder på Østkysten. Høyeste gradstildeling er Bachelor (BA). 

Haverford deler bibliotekressurser med det nærliggende Bryn Mawr College.

Krimforfatteren John Dickson Carr studerte ved Haverford.

## Rangeringer

*[[U.S. News & World Report]]* rangerte Haverford College som nummer 8 blant liberal arts-collegene i USA i 2015,  *[[Forbes]]* plasserte det på 9.-plass blant alle colleger i USA, mens *[[Washington Monthly]]* rangerte det som nr. 11 av amerikanske liberal arts-colleger i 2014.

Haverford College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser

## Eksterne lenker
*
Mylder.no

**Mylder.no** var en norsk nyhetsaggregator startet av Tom Ottmar i 2001. Fra 2005 er tjenesten deleid av *[[Aftenposten]]* med 35 %. Mylder henter nyheter fra mer enn 1300 norske kilder og presenterer dem i et enhetlig, enkelt grensesnitt. Målgruppen er alle som jobber faglig med informasjon (journalister, informasjonsmedarbeidere, skolefolk, bibliotekansatte osv.) – og dessuten folk flest. Ottmar etablerte også ABC Startsiden i 1996. Den sistnevnte tjenesten solgte han senere til Telenor og Schibsted.

Mylder.no ble nedlagt fra 20.8.2021. Nedleggelsen begrunnes av Ottmar med at pengesekken da var tom og antall månedligere brukere falt fra 220 000 på det meste til rundt 30 000.
Pust

**Pust** kan referere til:
* Åndedrett
* Pust (vokalensemble) – et norsk vokalensemble
* Pust (album) – et musikkalbum av Bjørn Eidsvåg
Mannen som gikk opp i røyk

***Mannen som gikk opp i røyk***, originaltittel ***Mannen som gick upp i rök*** (1966), er en roman av forfatterparet Sjöwall & Wahlöö i deres krimserie om Martin Beck og hans samarbeidspartnere. Boken er den andre i serien ''Roman om en forbrytelse'' (*Roman om ett brott*).

## Handling
Beck blir kalt tilbake fra ferien sin når en viktig journalist med navn Alf Matsson blir meldt savnet—viktig fordi reporterens forlegger truer med å frigi noe (uspesifisert) informasjon som ville være pinlig for den svenske regjeringen.

Matsson ble sist sett i Budapest, så det er dit Beck reiser også. Men han oppdager med en gang han kommer til Ungarn at alle sporene er kalde. Men det er noen som skygger ham og Beck tror at det kan være kommunistisk mistenksomhet, men hvorfor skal politiet skygge ham og allikevel nekte for at det er noe merkelig med Matssons forsvinning?

## Karakterer og deres utvikling
Beck og Kollberg har sit første, korte sammenstøt med detektiven Backlund fra Malmöpolitiet, som mangler fantasien som kreves for hans type arbeid. Han mener at byråkratiet kan erstatte den.

Det kan sies at forholdet mellom Beck og hans kone allerede var blitt kjølig. Det tar bare den spinkleste overtalelse fra hans overordnede før han avlyser ferien sin, selv om de gjør det klart for ham at han ikke behøver å gjøre det dersom han ikke ønsker. Selv om han reflekterer over ekteskapet sitt flere ganger (det samme gjør fortelleren når det gjelder ekteskapet generelt), drar han ikke noen konklusjon ennå.
Kenyon College

**Kenyon College** er et privat, ikke-religiøst universitet i Gambier, Ohio i USA. Det ble grunnlagt som Ohios første private lærested i 1824 av den senere episkopale biskopen Philander Chase. 

Det er et *[[liberal arts]]*-college med fokus på humanistiske og samfunnsvitenskapelige fag. Skolepengene er (2006) på i alt US$ 36&nbsp;050, om lag $2&nbsp;500 høyere enn ved Harvard University. Høyeste gradstildeling ved Kenyon er Bachelor of Arts (BA).

## Rangeringer

*[[U.S. News & World Report]]* rangerte Kenyon College som nummer 30 blant liberal arts-collegene i USA i 2015, *[[Forbes]]* plasserte det på 48.-plass blant alle colleger i USA, mens *[[Washington Monthly]]* rangerte det som nr. 66 av amerikanske liberal arts-colleger i 2014.

Kenyon College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser

## Eksterne lenker
*
Pust (vokalensemble)

**Pust** er en norsk vokalsekstett etablert i Oslo i 2003. Ensemblets repertoar består av egen musikk og kjente sanger i nye arrangementer inspirert av jazz, etnisk musikk og folkemusikk. I tillegg til å være en ren a cappella-gruppe, samarbeider sekstetten også med instrumentalister. Pust vant førstepris for vokalgrupper ved Tampere Vocal Music Festival i Finland i 2005. I 2007 ga de ut albumet *Femkant* og ble for det nominert til Spellemannprisen 2007 i åpen klasse.

## Medlemmer
* Anne Hilde Grøv: sopran
* Camilla Susann Haug: sopran (2011–)
* Elisabeth Anvik: alt
* Håvard Gravdal: baryton
* Mads Iversen: bass
* Mattis Myrland: tenor (2023–)

### Tidligere medlemmer
* Jostein Hasselgård: tenor (2006–2022)
* Jorunn Lovise Husan: mezzo (2007–2011)
* Maria Mohn Pettersen: sopran (2004–2007)
* Geir Arne Servan: tenor (2003–2006)
* Anine Kruse Skatrud: sopran (2003–2004)
* Helga Johanne Størdal: sopran (2003)

## Diskografi
* *[[Femkant (album)|Femkant]]* (2007, Pust records)
* *[[Kry (album)|Kry]]* (2009, Pust records)
* *[[Julero]]* (2011 Kirkelig KulturverkstedProdusert av Erik Hillestad 
* *[[Fryktløs]]* (2013 Grappa) Produsert av Håkon Iversen
* *[[Huggu over vatn]]* (2017, Grappa)Produsert av Jussi Chydenius
* *Lengt etter lys* (2020, Kirkelig Kulturverksted Produsert av Erik Hillestad 

## Referanser


## Eksterne lenker
* Hjemmeside
* PUST på SoundCloud
Middlebury College

**Middlebury College** er et privat amerikansk universitet i Middlebury, Vermont, USA. Det ble grunnlagt i 1800.

Middlebury College er et klassisk *liberal arts*-universitet og er et av *[[Little Ivies|Little Ivy]]*-collegene. Det tildeles grader til og med doktorgrad (PhD). Faglig fokus er på humanistiske fag og litteratur. I 2010 ble Monterey Institute of International Studies i Monterey i California slått sammen med Middlebury College og omdøpt til Middlebury Institute of International Studies at Monterey.

I 2022 hadde Middlebury College en opptakprosent 15.7%, noe som gjør universitet til et av landets mest selektive institusjoner. Skolepengene var på 46.044 amerikanske dollar i det akademiske år 2014-15, med en totalkostnad for studiåret beregnet til 61.160 dollar inkludert kost og losji.

## Rangering

*[[U.S. News & World Report]]* rangerte Middlebury College som det 4. beste liberal arts-college i USA i 2016.

## Referanser


## Eksterne lenker
* 
* Middlebury College - U.S. News Education
Wes Anderson

**Wes Anderson** (født 1. mai 1969 i Houston, Texas) er en amerikansk filmregissør og manusforfatter som slo gjennom med filmen *[[Rushmore]]* i 1998. Han er kjent for å lage filmer som er helt særegne både i fortellerstil og visuelt. Mange av de fremste skuespillerne i den anglo-amerikanske filmverdenen er å se på rollelisten til en rekke av filmene hans, deriblant Owen Wilson, Tilda Swinton og Bill Murray. Blant hans (per januar 2022) ti spillefilmer er to helaftens animasjonsfilmer i stop motion-teknikk.

De tre første spillefilmene skrev han sammen med skuespilleren Owen Wilson, som han møtte da han studerte filosofi ved University of Texas at Austin. Han er også venn med filmskaperne Noah Baumbach og Sofia Coppola.

Da spillefilmen *The French Dispatch* deltok på Filmfestivalen i Cannes i 2021 fikk den ni minutters stående applaus etter visningen. Sommeren 2021 ble det kjent at Anderson ville begynne opptakene til sin neste film i Spania i september samme år, og at hovedrollen ville bli spilt av Tilda Swinton.

Anderson er bosatt i Paris (per 2021).

## Filmografi
### Spillefilmer
* 1996 – *[[Bottle Rocket]]*
* 1998 – *[[Rushmore]]
* [[filmåret 2001|2001]] – *The Royal Tenenbaums*
* [[filmåret 2004|2004]] – *Livet under vann med Steve Zissou*
* [[filmåret 2007|2007]] – *The Darjeeling Limited*
* [[filmåret 2009|2009]] – *Den fantastiske Mikkel Rev* (animasjonsfilm)
* [[filmåret 2012|2012]] – *Moonrise Kingdom*
* [[2014]] – *The Grand Budapest Hotel*
* [[2018]] – *Isle of Dogs* (animasjonsfilm)
* [[2020]] - *The French Dispatch*
=== Kortfilmer ===
* 1994 – *Bottle Rocket*
* 2007 – *Hotel Chevalier''

## Referanser


## Eksterne lenker
*
Prospekt

**Prospekt** kan ha ulike betydninger:

*Prospekt (topografisk bilde)
* Prospekt (gate)
* Prospekt (brosjyre)
* Prospekt (finans)
Sofia Coppola

**Sofia Carmina Coppola** (født 1971) er en amerikansk filmregissør, filmprodusent, manusforfatter og skuespiller. Coppola er datter av regissøren Francis Ford Coppola og kusinen til skuespilleren Nicolas Cage. Hun var gift med regissøren Spike Jonze fra 1999 til 2003, og har en datter med musikeren Thomas Mars.

Med filmen *[[Lost in Translation]]* ble hun som første amerikanske kvinne nominert til Oscar for beste regi. Filmen vant Oscar for beste originalmanus og tre Golden Globe-priser, inkludert prisen for beste manus.

## Filmografi
### Regi
* 1996 – *[[Bed, Bath and Beyond]]*
* 1998 – *[[Lick the Star]]* (kortfilm)
* 1999 – *[[The Virgin Suicides]]*
* 2003 – *[[Lost in Translation]]*
* 2006 – *[[Marie Antoinette (film fra 2006)|Marie Antionette]]*
* 2010 – *[[Somewhere (film)|Somewhere]]*
* 2013 – *[[The Bling Ring]]*
* 2015 – *[[A Very Murray Christmas]]*

### Skuespiller
* 1972 – *[[Gudfaren]]* (statist)
* 1974 – *[[Gudfaren 2]]* (statist)
* 1983 – *[[The Outsiders]]*
* 1983 – *[[Rumble Fish]]*
* 1984 – *[[Frankenweenie]]*
* 1986 – *[[Peggy Sue Got Married]]*
* 1987 – *[[Anna (film)|Anna]]*
* 1990 – *[[Gudfaren del III|Gudfaren del 3]]*
* 1992 – *[[Inside Monkey Zetterland]]*
* 1999 – *[[Star Wars Episode I: Den skjulte trussel]]*
* 2001 – *[[CQ (film)|CQ]]*

## Referanser


## Eksterne lenker
*
Høydekurve

En **høydekurve** (tidligere **kote**) er en linje på et kart som markerer høydenivået i terrenget i forhold til en referansehøyde *(normalt havnivået)*. Mellom hver høydekurve er det en høydeforskjell som betegnes som kartets **[[ekvidistanse]]**. Jo tettere det er mellom hver høydekurvene på kartet, dess brattere er terrenget.

Ekvidistansen er igjen normalt avhengig av kartets målestokk. Normale ekvidistanser for kart i ulike målestokker:

Normalt er hver femte høydekurve markert med en tykkere strek, betegnet **tellekurve**, for å lette oversikten i kartet.

Ordet *kote* er et tidligere ord for høydeangivelse. Kote er i dag erstattet med *høydekurve* innenfor kart og oppmåling, men er fortsatt mye brukt. Innenfor bygningsfaget brukes kote oftere, da representerer det en høyde på en bygningsdel, gjerne grunnmuren målt fra havnivå.

På norske kart ble det vanlig å vise høydekurver fra omkring 1870-tallet.

## Se også
* Landmåling
* Kart

## Referanser
Dave Mackintosh

**Dave Mackintosh** (født 15. desember 1977) er en skotsk musiker. Han er kjent som tidligere trommeslager i det engelske power metal-bandet DragonForce.

## Referanser


## Eksterne lenker
* 
*
Statsministerboligen

**Statsministerboligen** er den offisielle residensen for Norges statsminister siden 2008, og ligger i Inkognitogata 18 i Oslo. Boligen er knyttet sammen med Regjeringens representasjonsbolig som inkluderer eiendommene Parkveien 45 og Riddervolds gate 2, samt hagen i Parkveien 45-47.

Kjell Magne Bondeviks regjering la frem stortingsforslaget om etablering av representasjonsanlegget med statsministerbolig i januar 2004. Anlegget hadde da en øvre kostnadsramme på 291,2 millioner kroner og ble ferdigstilt i oktober 2008. Jens Stoltenberg flyttet da inn med sin kone og to barn. 

Selve boligen ligger i Inkognitogata 18 og har et boareal beregnet til 670 m², fordelt på 260 m² i første etasje, 220 m² i andre etasje og 190 m² i tredje etasje. Riddervolds gate 2 inneholder soverom og møterom som utvider kapasiteten til den eldre representasjonsboligen i Parkveien 45. Den totale boligmassen i anlegget er oppgitt til 3&nbsp;030 m².

## Drift og sikkerhet
Driften av statsministerboligen ivaretas av staben ved regjeringens representasjonsanlegg i Parkveien, som er en enhet i seksjon for kultur og offisielle besøk i avdeling for protokoll, kultur og publikumstjenester i Utenriksdepartementet. Staben bestod per 2017 av seks personer.

Sikkerheten ved statsministerboligen ivaretas av Departementenes sikkerhets- og serviceorganisasjon.

## Historikk

### Tidligere statsministerboliger
Tidligere statsministerboliger har vært Stiftsgården i Rådhusgata 13 (1873–1896), Parkveien 45 (også kalt Villa Parafina (1896–1908 samt 1924–1931 og 1933–1935), Riddervolds gate 3 (1908–1912), Victoria Terrasse 1 (1912–1920). St. Olavs gate 35 (1937–1940 og 1945–1949), utenriksrådboligen i Borgenveien 12 (1965–1971) og Villa Stenersen i Tuengen allé 10c har også blitt brukt. Sistnevnte var i bruk bare i en kort periode fra 1976 av statsminister Odvar Nordli. Han flyttet ut før hans periode som statsminister var over og overlot villaen til statsråd for handelsdepartementet, Hallvard Bakke. Nordli bodde resten av sin statsministertid, til februar 1981, i en statlig leilighet i Silurveien 44 på Ullern.

### Parkveien 45 fra 1896
Parkveien 45 ble innkjøpt som statsministerbolig da statsministerens bolig og kontor i Rådhusgata 13 ble fraflyttet i 1896. Eiendommen ble benyttet som statsministerbolig fram til 1908, av statsministrene Francis Hagerup, Johannes Steen, Otto Blehr, Christian Michelsen og Jørgen Løvland. Siden var huset utenriksministerbolig, men fungerte som bolig også for statsministrene Johan Ludwig Mowinckel (1924–1926, 1928–1931 og 1933–1935) og Ivar Lykke (1926–1928), da disse samtidig var utenriksministre.

I 1962 ble vedtatt å gjøre bygningen om til statlig representasjonsbolig.

## Referanser

## Eksterne lenker
* 
*
Sherow Artist Society

**Sherow Artist Society** er et samarbeid mellom flere artister, ledet av Kamijo fra Versailles. SAS arbeider også sammen med enkelte andre artister som Kaya og Kisaki (UNDER CODE PRODUCTION).

## Artister som tilhører SAS
*Versailles
*HIZAKI grace project
*摩天楼オペラ *[Matenrou OPERA]*
*Node of Scherzo

## Tidligere SAS-artister
*Belles
*ドーリスマリィ *[Dollis Marry]*
*Juka
*LAREINE
*ルシア *[Lusia]*
*Metis Gretel
*-The- UnForGiveness

## Diskografi
*Graceful Playboys (5. august, 2005)
*CROSS GATE 2008～chaotic sorrow～ (2008)

## Eksterne lenker
* Sherow Artist Society Official Web Site
Kanzaki

**Kanzaki** (神崎, tidligere kjent som *Kamiya*; født 26. april) er en japansk vokalist.

En tid var han vokalist i sitt eget prosjekt -The- UnForGiveness.

I 2007 ble Kanzaki en del av selskapet Kamijos *[[Sherow Artist Society]]*, men forlot *SAS* igjen våren 2008, og satte alle musikalske aktiviteter på pause grunnet sykdom.

I 2011 gjorde han comeback på den japanske musikkscenen.

## Referanser

## Eksterne lenker
* Biografiske opplysninger om Kanzaki på last.fm (besøkt 25. juni 2017)
* Kanzakis facebook-side (besøkt 25. juni 2017)
Michelle Obama

**Michelle LaVaughn Robinson Obama** (født 1964) er en amerikansk advokat og samfunnsaktivist. Hun var USAs førstedame årene 2009&ndash;2017.

Hun er ektefellen til tidligere president Barack Obama. De giftet seg i oktober 1992 og har to døtre. Da han tiltrådte som president 20. januar 2009 ble Michelle Obama USAs første afroamerikanske førstedame, og den første av slave-herkomst.

Obama er født og oppvokst i en arbeiderklassefamilie i bydelen South Side i Chicago. Faren Fraser Robinson (1935&ndash;1991) jobbet som pumpearbeider i det kommunale vannverket i Chicago. Moren Marian Shields (1937&ndash;2024) jobbet som sekretær. Michelle Obamas første kjente forfar var hennes tippoldefar på farssiden, Jim Robinson, som var en slave på plantasjen Friendfield i Georgetown i Sør-Carolina, der deler av familien hennes fortsatt bor.

Hun er utdannet ved Princeton University og Harvard Law School. Hun begynte sin karriere i advokatfirmaet Sidley Austin, hvor hun traff sin kommende ektemann. Hun ble så rekruttert til en stilling i borgermester Richard M. Daleys stab. Hun har også arbeidet for University of Chicago og University of Chicago Hospitals.

## Referanser


## Eksterne lenker
* 
* 
* 
* 
*  barackobama.com: ''Meet Michelle''
* 
*
Elizabeth Edwards

**Elizabeth Edwards** (født **Mary Elizabeth Anania** den 3. juli 1949 i Jacksonville i Florida i USA, død 7. desember 2010) var en amerikansk advokat. Hennes fraseparerte ektemann, John Edwards, er en tidligere senator for Nord-Carolina, Det demokratiske partis visepresidentkandidat i 2004, og en av kandidatene for demokratenes nominasjon til presidentkandidat for 2008.  

Hun var italiensk-amerikaner, og vokste delvis opp i Japan, hvor faren hennes, en flyver for United States Navy, var stasjonert. Senere havnet hun som student ved University of North Carolina at Chapel Hill der hun møtte jusstudenten John Edwards. De giftet seg 30. juli 1977.  Etter at John Edwards 21. januar 2010 offentlig innrømmet å være faren til en elskerinnes barn, ble paret juridisk separert og med intensjon om full formell skilsmisse etter ett års separasjon.

De fikk fire barn; den eldste omkom i en bilulykke. 

Tidlig 2007 opplyste hun at hun hadde brystkreft med spredning http://www.washingtonpost.com/wp-dyn/content/article/2007/03/22/AR2007032201422.html. Ekteparet bestemte seg for å holde fast på mannens presidentkandidatur, og det ble etterhvert helsemessig for Elizabeth å ta del i kampanjearbeid for John. 

## Referanser


## Eksterne lenker
* 
*
Rasmus og Verdens Beste Band

**Rasmus og Verdens beste band** (etablert i 2007) er et norsk musikkensemble som utgir og spiller barnesanger og holder forestillinger for barn. Ensemblet  har tilholdssted i Trondheim og ledes av vokalist, gitarist og låtskriver Rasmus Rohde. 

Ensemblet har vunnet Spellemannprisen i klassen barneplate fire ganger: i 2007 for *[[Kyssing e hæsli…]]*, i 2010 for *[[Puppan te pappa]]*, i 2017 for *Banjo på badet* og i 2022 for *Tunga på gjerdet*. De var også nominert til Spellemannprisen 2012 for *Gul snø*.

I 2014 hadde bandet premiere på forestillingen *Puppan til pappa – verdens beste musikal* på Trøndelag teater. Forestillingen spilte for utsolgte hus.

## Medlemmer
* Rasmus Rohde – vokalist, gitarist, låtskriver
* Morten Berger Stai – bassgitar og sang
* Kriss Stemland - tangenter, dobro, gitar og sang
* Stian Lundberg, trommer og sang

Øvrige musikere som har vært involvert i prosjektet er Erlend Smalås (bass og tuba) Jovan Pavlovic (trekkspill), Carl Haakon Waadeland (trommer) og   (fele og mandolin).

## Diskografi
* *[[Kyssing e hæsli...]]* (2007)
* *[[Puppan te pappa]]* (2010)
* *[[Gul snø]]* (2012)
* *Verdens beste musikal* (2014)
* *Banjo på badet* (2017)
* *Tunga på gjerdet* (2022)

## Referanser


## Eksterne lenker
*
*
Vorkuta

**Vorkuta** (russisk: Воркута́) er en kullgruveby i republikken Komi i Russland. Den ligger ved elva Vorkuta, like nord for polarsirkelen i Petsjoras kullbekken. Innbyggertall: 74&nbsp;266 (folketelling 2008). 

Byen har sin opprinnelse i en av de mest beryktede arbeidsleirene i Gulag, etablert i 1932. Det var i Vorkuta (i 1937) at stalinistregimet på 1930-tallet fullførte den fysiske likvideringen av den trotskistiske venstreopposisjonen. 

I 1941 ble byen og arbeidsleirsystemet rundt den knyttet til resten av landet via en fangebygget jernbane fra Konosja og Kotlas til leirene ved Inta. Vorkuta fikk bystatus 26. november 1943. Byen var det største senteret for Gulag-leire i europeisk Russland og var administrativt senter for et stort antall mindre leire og underleire, blant dem Kotlas, Petsjora og Izjma (dagens Sosnogorsk). I 1953 var byen åsted for et større opprør blant fangene i leirene, i det såkalte Vorkutaopprøret. Som ved andre fangeleir-opprør (som Kengiropprøret) ble det blodig slått ned av Den røde hær og NKVD. Senere, på 1950-tallet, ble mange av Gulag-leirene lagt ned. Det er imidlertid blitt rapportert at enkelte leire i Vorkutaområdet fortsatte i drift helt inn på 1980-tallet.

Under den kalde krigen var en fremskutt base for strategiske bombefly lokalisert like ved byen.

Etter årtusenskiftet har mange av gruvene rundt byen blitt stengt på grunn av problemer med høye driftskostnader. På slutten av 1980-tallet og inn på 1990-tallet var det streiker og aksjoner fra gruvearbeidere som ikke hadde fått lønn på over ett år.

## Demografisk utvikling

## Referanser


## Eksterne lenker
* 
* Satellittbilder av Vorkuta-regionen 
* Don't Forget Vorkuta: A Soviet Holocaust 
* Fotografier – Vorkuta by
** Fotos fra byen på nettstedet til den lokale gruveredningsgruppen
** Fotos fra Vorkuta, 1996 
** Lenker til fotos fra Vorkuta og Usinsk, 1998
** Rusko 2005 – Galerie: Vorkuta 
* Historiske fotografier
** Fotod
** Gulag report – Vorkuta 
** Gulag-leir utenfor Vorkuta
* Andre fotografier
** Trekors for tyske fanger i Gulag
** Kullgruver i Vorkuta
** Places and mines - Vorkuta
Karuizawa

**Karuizawa** (軽井沢町 &ndash; *Karuizawa-machi*) er en by i Japan, ca. 150 km nordvest for Tokyo. Karuizawa ligger i distriktet Kitasaku i prefekturet Nagano. Byen ligger 800 moh. og har en befolkning på ca. 20 000 innbyggere.

Karuizawa er kjent blant japanere som et populært feriested. Mange familier reiser opp fra Tokyo i feriene – særlig om sommeren. Shinkansen har stopp i Karuizawa. Byen er også kjent for sin historiske handlegate Ginza.

Under de olympiske sommerlekene i Tokyo i 1964 var rideøvelsene lagt til Karuizawa, og under vinter-OL i Nagano i 1998 hadde Karuizawa curling. Karuizawa er således den første byen som har arrangert øvelser både under sommer- og vinter-OL.

Blant nordmenn og svensker er Karuizawa kjent for skøytebanen Karuizawa Skating Center, som hadde verdensmesterskapet i 1963. Her ble de norske favorittene snytt for en tittel av svensken Jonny Nilsson, som i løpet av to dager også sletta tre norske verdensrekorder.

## Referanser


## Eksterne lenker
* 
* Karuizawa Internet
Karuizawa Skating Center

**Karuizawa Skating Center** var en bane for hurtigløp på skøyter i feriebyen Karuizawa i Japan,  nordvest for Tokyo.

Banen ble åpna i 1961, hadde kunstis og lå  Banen ble stengt i 2001, da byens nye bane Wind Park ble innvidd.

Blant nordmenn og svensker er Karuizawa særlig kjent som arrangørsted for allround-VM for damer og herrer i 1963, da svensken Jonny Nilsson første dag sletta Knut Johannesens ferske verdensrekord på  fra Bislett, og fulgte opp andre dag med å underskride Kupperns uslåelige -meterrekord fra Squaw Valley med 13,6 sekunder — 22 sekunder foran andremann Nils Aaness. Sammenlagt var han over ett tidspoeng foran Knut Johannesen og senka Nils Aaness' én måned gamle verdensrekord med over to tidspoeng. Under det samme stevnet vant Lidia Skoblikova kvinneklassen og satte ny verdensrekord på  med 1.31,8.

Karuizawa hadde også sprint-VM for damer og herrer i 1986. Her vant Igor Zjelezovskij herreklassen og Karin Enke kvinneklassen. Enke satte her ny verdensrekord på 1000 m med 1.18,84.

Omkring 1990 ble noen world cup-stevner lagt til Karuizawa Skating Center, men banen ble utover på 1990-tallet stadig mindre brukt.

## Eksterne lenker
*  
*
Vuktyl

**Vuktyl** (russisk: Вуктыл) er en by i republikken Komi i Russland. Den ligger på høyre bredd av elva Petsjora, 150&nbsp;km sør for byen Petsjora. Innbyggertall: 14&nbsp;000 (2005 est.), 14&nbsp;472 (folketelling 2002), 19&nbsp;330 (folketelling 1989). Byen ble grunnlagt i 1968 og fikk bystatus i 1989.

## Referanser


## Eksterne lenker
*
Jemva

**Jemva** (russisk: Емва) er en by i republikken Komi i Russland. Den ligger ved elva Vym, 100&nbsp;km nord for Syktyvkar. Innbyggertall: 16&nbsp;739 (folketelling 2002), 18&nbsp;782 (folketelling 1989).

Byen ble grunnlagt rundt 1940 som en bosetning rundt jernbanestasjonen *Knjazjpogost* (russisk: Княжпого́ст). Den fikk status som bymessig bosetning med navnet *Zjeleznodorozjnyj* (russisk: Железнодоро́жный) i 1941. I 1985 fikk den bystatus og ble omdøpt til Jemva &mdash; det lokale navnet på elva Vym.

## Referanser
Step Outside

***Step Outside*** er et studioalbum av det britiske folkemusikk- og folkrockbandet Oysterband, utgitt i 1986. Plata inneholder en blanding av nyskrevne sanger og tradisjonelle, engelske folkesanger i dansbart rockarrangement. Flere av de egenskrevne sangene har politiske tekster.

## Sporliste
# «Hal-An-Tow» (Trad.) – 4:22
# «Flatlands» (Telfer) – 5:42
# «Another Quiet Night in England» (Jones, Telfer) – 4:21
# «Molly Bond» (Trad.) – 4:29
# «Bully in the Alley» (Telfer, Jones) – 4:57
# «The Day that the Ship Goes Down» (Telfer, Jones) – 4:28
# «Gaol Song» (Trad.) – 3:40
# «The Old Dance» (Telfer) – 4:21
# «Bold Riley» (Trad.) – 4:16

## Besetning
*John Jones – vokal, torader
*Ian Kearey – vokal, bassgitar, gitar, 12-strengs gitar 
*Russell Lax – trommer
*Alan Prosser – vokal, gitarer 
*Ian Telfer – fele, tenorsax, tangentinstrumenter

## Eksterne lenker
* Hjemmeside
Sten Lundbo

**Sten Fredrik Lundbo** (født 18. november 1940 i Bergen) er en norsk siviløkonom og tidligere ambassadør.

## Bakgrunn og karriere
Lundbo er utdannet siviløkonom fra Norges handelshøyskole (1967) og gjennomførte dretter Utenriksdepartementets aspirantkurs. Han var ambassadesekretær ved ambassaden i Bangkok fra 1969 til 1972. Som ambassadesekretær var han norsk formidler i Bangkok under en dialog som Norge formidlet mellom Thailand og Kina i 1971. Han var ambassadesekretær ved ambassaden i Paris fra 1972 til 1975 og arbeidet deretter tre år som førstekonsulent i Utenriksdepartementet. I 1978 ble han utnevnt til byråsjef i Utenriksdepartementets planleggingsavdeling.

Fra januar 1982 var han ambassaderåd ved den faste norske delegasjon i Genève. og var den første norske embetsmann som i full stilling dekket forhandlingene i Nedrustningskonferansen (CD) i Genève. og var ministerråd og nestkommanderende ved den norske delegasjonen i Genève i 1986. Han tiltrådte som avdelingsdirektør i Utenriksdepartementet i 1989 med ansvar for Norges deltakelse i internasjonale eksportkontrollregimer. I 1995 ble han ambassadør til Europarådet i Strasbourg. og i 2000 ambassadør i Warszawa. Etter 38 år i utenrikstjenesten gikk han av med pensjon i 2005.

Lundbo har vært medlem i den norsk-svenske kommisjon om samarbeide på forsvarsmateriellområdet og av rådet for Norsk utenrikspolitisk institutt.

### Internasjonale oppdrag
* Medlem av FNs ekspertgruppe for nedrustning/utvikling 1978–1981. 
* Formann for Regimet for kontroll av missilteknologi (MTCR) 1992–1993. Under Lundbos formannskap ble det på MTCRs årsmøte i Oslo i juli 1992 besluttet å utvide regimets kontroll til å omfatte missiler som kunne være bærere for alle typer masseødeleggelsesvåpen (kjernevåpen, kjemiske og biologiske våpen)
* Leder av forhandlingene 1993–1995 om det politiske basisdokumentet som førte frem til etableringen i 1996 av Wassenaar-avtalen for eksportkontroll av konvensjonelle våpen, militært materiell og sensitiv høyteknologiteknologi.
* Formann for Europarådets rapportørgruppe for samarbeidet med EU 1996–2000.
* Styremedlem i Europarådets utviklingsbank i Paris 1995–2000.

## Oppgaver som pensjonist
Siden 2009 har Lundbo har vært tilknyttet Store norske leksikon som fagansvarlig.

Han var leder av Horten kirkelige fellesråd 2013–2015.

## Utmerkelser
* 1996 Ridder av 1. klasse av St. Olavs Orden  
* 2000 Kommandør av Den Kongelige Norske Fortjenstorden

Han er tildelt følgende utenlandske ordener:
* 1973 Den thailandske Den hvite elefants orden.
* 1975 Den franske Den nasjonale fortjenestorden.
* 1994 Kommandørtegnet av Finlands løves orden 
* 1995 I november 1995 ble Lundbo overlevert et «Certificate of Appreciation», undertegnet av USAs 63. utenriksminister Warren Christopher for hans arbeid og lederskap for å fremme internasjonalt samarbeid om kontroll med spredning av våpen, sensitive flerbruksvarer og teknologi.
* 1996 Kommandørkorset av Republikken Ungarns fortjenstorden.
* 2003 Kommandør med stjerne av Republikken Polens fortjenstorden.

## Referanser


## Eksterne lenker
*  Sten Lundbo  i Forvaltningsdatabasen (NSD)
Mikun

**Mikun** (russisk: Микунь) er en by i republikken Komi i Russland. Den ligger rundt 90&nbsp;km nord for Syktyvkar. Innbyggertall: 11&nbsp;680 (folketelling 2002), 12&nbsp;507 (folketelling 1989).

Byen ble grunnlagt i 1937 som en gulag-leir, og fikk innvilget bystatus i 1959.

## Referanser


## Eksterne lenker
*
Inta

**Inta** (russisk: Инта́) er en by i republikken Komi i Russland. Den ligger 700&nbsp;km nordøst for Syktyvkar. I  sovjettiden lå det en Gulag-leir her. Innbyggertall: 41&nbsp;217 (folketelling 2002).

I bakken under byen er det større forekomster av kull, og den første bosetningen var en gruppe geologer som kom hit i 1940. 2. verdenskrig skapte et prekært behov for energi, og gruveindustrien ble utviklet i rekordfart. Det samme gjaldt den nye jernbanelinjen som gikk via Inta til Vorkuta. Allerede i 1943 gikk de første togene  med kull til det beleirete Leningrad. Bystatus kom i 1954. Navnet «Inta» stammer fra elven Inta som renner gjennom byen.

## Referanser


## Eksterne lenker
*
Usinsk

**Usinsk** (russisk: Усинск) er en by i republikken Komi i Russland, rundt 750&nbsp;km nordøst for republikkhovedstaden Syktyvkar, og 100&nbsp;km nord for byen Petsjora. Den ligger på nordbredden av elva Usa, rundt tre mil før denne munner ut i elva Petsjora. Innbyggertall: 44&nbsp;805 (2006 est), 45&nbsp;358 (folketelling 2002), 47&nbsp;200 (folketelling 1989).

Usinsk ble grunnlagt i 1966 som en bosetning ved de nyoppdagede forekomstene av petroleum nord i republikken Komi, og fikk bystatus i 1984. Usinsk er administrativt direkte underlagt republikken. Til byen hører et 30&nbsp;600&nbsp;km² stort territorium.

Byen er sentrum for olje og gassutvinningen i republikken Komi. Tre fjerdedeler av oljen som utvinnes i republikken kommer fra feltene i territoriet rundt Usinsk. I 1980 ble byen knyttet til Petsjorabanen med et 108&nbsp;km langt sidespor.

## Referanser


## Eksterne lenker
*
Subimago

**Subimagostadiet** er et mellomstadium mellom nymfe og voksen (imago). Dette finnes hos døgnfluer, og er unikt hos denne dyregruppen. Ingen andre insekter med ufullstendig forvandling har noe lignende.

Døgnfluer har utviklingen frem til voksen i ferskvann. Nymfen gjennomgår flere hudskift eller nymfestadier. Mot slutten av det siste nymfestadiet søker døgnfluen mot vannoverflaten. Etter at den har «klekket» blir den stående på vannoverflaten en stund, for å klargjøre seg til sin første flygetur. Den venter på at vingene får utvide seg og tørke. Det har skjedd store forandringer. Nymfen som hadde bitende munndeler med kjever, har fått de redusert til omtrent ingenting, mens vingene nå er helt utviklet. 

Den er nå flyvedyktig og i subimagostadiet, en fullt utviklet døgnflue, med vinger, men fortsatt i puppehuden.

Etter en stund letter den og flyr mot land til busker og trær langs bredden. Hos noen arter skjer det aller siste hudskifte under denne første flyveturen, eller rett etter at den har landet på land.
Schwardix Marvally

**Schwardix Marvally**, tidligere kjent som グロテスクロマンティッカー (*grotesque romanticer*), var et japansk band dannet av tre medlemmer fra Crack Brain og Madeth gray'll i 2002. I 2004 ble også bassisten fra LAYBIAL med.

## Medlemmer
*翡翠 *[Hisui]* (vokal)
*HIZAKI (gitar)
*藍梨 *[Airi]* (gitar)
*Rum (bass)
*廻 *[Kai]* (support-trommer)

## Tidligere medlemmer
*KO-ZI (support-bass)
*美景 *[Mikage]* (support-trommer)

## Diskografi
### Mini-album
*回顧録～第三章～ *[Kaikoroku~daisanshou~]* (20. august, 2003)
*HEAVENS ROMANCE (28. januar, 2004)
Morten Hetland

**Morten Hetland** (født 1989 i Hjelmeland) er en norsk lærer, teaterinstruktør, musiker og forfatter. Han debuterte i 2007 med boka *I slektas fotefar*. Boka er en slektshistorie om Hetlands slekt, og om dagliglivet i Hjelmeland kommune. 

Hetland benytter seg av målformen nynorsk. I 2008 fikk han tildelt Hjelmeland Mållags målpris for boken sin.

## Bibliografi
* *I slektas fotefar* (lokalhistorie 2007, ny utg. 2008)
* *Gardsdrift i Hjelmeland* (lokalhistorie 2008)
* *Hjelmeland Idrettslag: Sport og idrettsglede i hundre år* (jubileumsbok om Hjelmeland Idrettslag 2012)
* *Småstubbar: Soger segner og sanne historier* (historiesamling, 2015), Morten Hetland og Vegard Terøy (red.)
Dakotaterritoriet

**Dakota-territoriet** var en benevnelse for det territoriet som USA administrerte i årene 1861 til 1889. Territoriet besto av de nordligste områdene som ble ervervet av USA fra Fransk Louisiana ved Louisiana-kjøpet i 1803, samt den sørligste delen av Rupert's Land, som ble kjøpt i 1818. Navnet henviser til dakota-grenen av sioux-folkene som befolket området på denne tiden. Det meste av Dakota-territoriet var tidligere en del av territoriene Minnesota og Nebraska.

Da Minnesota ble tatt opp som stat i 1858, falt det resterende området mellom Missouri-elven og Minnesotas vestgrense utenfor det organiserte området. Da Yankton-traktaten ble undertegnet samme år, ble mye av det som hadde vært sioux-område overført det den amerikanske regjeringen, og tidligere settlere dannet en uoffisiell provisorisk myndighet og arbeidet uten hell for at dette skulle bli et offisielt territorium tilhørende USA.

Tre år senere arbeidet den nyvalgte presidenten Abraham Lincolns inngiftede slektning J.B.S. Todd for at området skulle få status som territorium og Kongressen vedtok da at opprettelsen av Dakota-territoriet. Det ble formalisert som territorium fra 2. mars 1861. Ved opprettelsen omfattet Dakota-territoriet det meste av dagens Montana og Wyoming, samt dagens Nord-Dakota og Sør-Dakota, samt en liten del av dagens Nebraska, men i 1868 ble det redusert til dagens to Dakota-stater.

Administrasjonssenteret var opprinnelig i Yankton i dagens Sør-Dakota, men ble i 1883 flyttet til Bismarck. Dakota-territoriet ble delt i de to statene Nord-Dakota og Sør-Dakota 2. november 1889. Det var en rekke årsaker til delingen, blant annet var bosetningsmønstret delt i de nordøstlige og sørøstlige hjørnene av området med store avstander mellom disse. I tillegg lå det også politiske vurderinger bak, da to stater fra dette dengang republikanske området medførte flere representanter fra dette partiet i de føderale organene i Washington D.C., særlig med to ekstra representanter i senatet.

## Referanser


## Litteratur
* 
* 
* 

## Eksterne lenker
* Samling av histroiske bilder fra Dakota-territoriet
Thore Olsen Wølstad

**Thore Olsen Wølstad** (født 25. april 1853 i Gjesdal, død 18. februar 1913 i Hetland) var en norsk politiker, misjonsmann og bonde. 

Wølstad var sønn av en bonde i Gjesdal. Etter eksamen ved Austrått landbruksskole, arbeidet han  i Det Norske Misjonsselskap fra 1876 til 1894. Fra 1887 drev han samtidig gård på Øvre Tasta i Hetland og fra 1906 var han med i styret for Norges Banks avdeling i Stavanger.

Wølstad var medlem i kommunestyret i Hetland fra 1886, ordfører 1892-1893 og fra 1905 til 1912. Han var ellers åstedsforlikskommissær og hadde en rekke tillitsverv.

I periodene 1895–1897, 1898–1900, 1901–1903 og 1904–1906 var han stortingsrepresentant for Moderate Venstre fra Stavanger amt.  Opprinnelig var han første varamann til stortinget 1895–1897, men da Ole Osmundsen Berge døde straks etter valgtinget, rykket Wølstad inn fra da 1895-sesjonen tok til. Han var i alle stortingsårene medlem i næringskomite nr. 2, sekretær i komiteen 1896-97. I perioden 1903–1906 var han igjen første varamann fra Stavanger amt, møtte på tinget fra 15. mars 1905, da representanten Aasmund Halvorsen Vinje ble statsråd i Christian Michelsens regjering.

## Referanser


## Eksterne lenker
*
Dakota (andre betydninger)

**Dakota** kan vise til blant annet følgende:
* Territoriet Dakota som eksisterte i årene 1861–1889 og senere ble til statene Nord-Dakota og Sør-Dakota
* Dakota-folket, en annen betegnelse som også er brukt om folkegruppen lakota (også kjent som sioux, teton og titonwon
* Dakota County, to fylker i USA, i henholdsvis Minnesota og Nebraska
* Dakota State University, offentlig universitet i Sør-Dakota
* Dakota-bygningen i New York City
* Douglas Dakota, egentlig Douglas C-47 Skytrain, et militært transportfly
* Dakota Norway en veteranflyforening
* Dakota (navn), et fornavn

;Mennesker:
* Dakota Fanning, amerikansk barneskuespiller
* Dakota Lucas, newzealandsk fotballspiller
* Dakota Goyo, canadisk skuespiller
* Dakota Johnson, amerikansk modell og skuespiller
* Dakota Blue Richards, engelsk skuespiller
Madlaleiren

**Madlaleiren**, også kjent som **Madlamoen** og **Madlasletten**, er en ekserserplass på nordsiden av Hafrsfjord i Stavanger. Den er tilholdssted for rekruttskolen KNM Harald Haarfagre. Andre brukere er Forsvarets sanitet, Forsvarets logistikkorganisasjon og Forsvarsbygg.

Leiren ble opprettet i 1871 som ekserserplass for Hæren. Senere ble anlegget utvidet blant annet med skyte- og manøverfelt. Sjøforsvaret overtok hele leiren i 1952 i forbindelse med sentraliseringen av Sjøforsvarets rekruttskoleordning.

## Referanser